Diari Oficial de la Generalitat Valenciana


Sumari del DOGV 5135, del 15-11-2005 (2005/11877)

Notificació a l'entitat mercantil Hutt Bau, SL, de la sentència número 103/2004, dictada en el juí ordinari número 690/2002.
----------------------------------------------------------------------------------------------------------------------------

### Dades del document

Número de DOGV
:   5135

Data del DOGV
:   15-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/11621


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació a l'entitat mercantil Hutt Bau, SL, de la sentència número 103/2004, dictada en el juí ordinari número 690/2002. [2005/Q11858]
  
Procediment: juí ordinari 690/2002
  
Part demandant: Alfred Bathiany
  
Part demandada: Hutt Bau
  
Al juí a què es fa referència s'ha dictat la resolució el text de la qual, literalment, diu així:
  
«Sentència número 103/2004
  
Dénia, 20 de juliol de 2004
  
Lourdes Noverques Martínez, jutgessa titular adjunta del Jutjat de Primera Instància i Instrucció número 4 de Dénia, ha vist les presents actuacions de juí ordinari, seguides davant este jutjat amb el número 690 de l'any 2002, a instància d'Alfred i Agatha Bathiany, representats pel procurador Miguel Juan Llobell Perles i assistits pel lletrat Juan Carlos Pérez Nadal, contra l'entitat mercantil Hutt Bau, SL, en rebel·lia en este procediment.
  
Antecedents de fet
  
1. El procurador Miguel Juan Llobell Perles, en la representació indicada i mitjançant un escrit que per torn de repartiment va correspondre a este jutjat, es va presentar demanda de juí ordinari, per la qual sol·licitava que es dictara sentència per la qual, amb l'estimació íntegra de la demanda, es declaràs l'obligació de la demandada d'atorgar escriptura pública de compravenda de l'immoble objecte del plet, que figura inscrit com a finca 47.134, tom 1.528, llibre 654, foli 173, al Registre de la Propietat número 2 de Dénia, a favor dels cònjuges Alfred i Agatha Bathiany, o de la persona física o jurídica que estes designen, sota l'advertència que si no ho fa la mercantil demandada, es procedirà a atorgar-la d'ofici, tot això amb expressa imposició de costes a la demandada per la seua evident temeritat i mala fe.
  
2. Admesa a tràmit la demanda mitjançant la interlocutòria de data 25 de novembre de 2002, a través d'esta es va citar a termini l'entitat demandada perquè en el termini de 20 dies, comptadors des de la data de la notificació, compareguera en les actuacions i, si escau, presentara un escrit de contestació a la demanda. Transcorregut el termini concedit a l'efecte sense haver-ne efectuat la compareixença, es va declarar en rebel·lia l'entitat demandada mitjançant la provisió de data 12 de desembre de 2003.
  
3. En data 19 de juliol de 2004, es va fer l'acte de l'audiència prèvia, en la qual la part actora després de ratificar-se en les peticions contingudes a l'escrit de demanda, va sol·licitar la recepció del plet a prova i va proposar com a únic mitjà de prova el documental, que consistix a considerar reproduïts els documents que acompanyen l'escrit de demanda. Així, de conformitat amb el que disposa l'article 428 de la Llei d'Enjudiciament Civil (LEC), es declaren les actuacions concloses per a sentència.
  
Fonaments de dret
  
1. Com s'ha assenyalat anteriorment, la part actora, en el seu escrit de demanda, exercitava una acció per la qual pretenia que l'entitat demandada fóra condemnada a emetre una determinada declaració de voluntat. En concret, com ja ha quedat anteriorment determinat, es pretenia que l'entitat Hutt Bau, SL, fóra condemnada a atorgar una escriptura pública de compravenda de l'immoble designat com a parcel·la número 2 de la urbanització El Minarete, situada a Dénia, partida del Saladar, punt denominat Alqueria de Serra, i que figura inscrit com a finca 47816, tom 1.528, llibre 654, foli 173, al Registre de la Propietat número 2 de Dénia, a favor dels cònjuges Alfred i Agatha Bathiany, o de la persona física o jurídica que estes designen. Esta pretensió la fonamentaven els actors en els preceptes següents: 1.089, 1.091, 1.256 i 1.280, apartat primer, tots ells del Codi Civil (CC).
  
2. Pel que fa a l'acció exercitada, este tribunal entén que esta s'ha d'estimar de forma íntegra per entendre concurrents tots els requisits legalment i jurisprudencialment exigits per a poder dictar una resolució a través de la qual es condemne una persona física o jurídica a emetre una determinada declaració de voluntat, en concret, l'atorgament d'escriptura pública.
  
D'esta forma, en primer lloc ha de resultar provada l'existència d'un negoci jurídic de compravenda entre les parts del present procediment, que, així mateix, es trobe dotat de tots els elements necessaris per a la seua constitució i perfecció, com són el consentiment, l'objecte i la causa, de conformitat amb la normativa que el CC dedica a les obligacions i contractes en general, així com al contracte de compravenda en particular. Pel que fa a això, cal assenyalar que la prova de la seua existència resulta de la documentació acompanyada a l'escrit de demanda, i, en concret, als documents números 1 i 13.
  
Així, en segon lloc, cal assenyalar que atés que l'atorgament de l'escriptura, com va indicar, entre altres, la sentència del Tribunal Suprem de 24 de maig de 1995, no és sinó un acte confirmatori o recognoscitiu la finalitat del qual és la d'obtenir la fixació jurídica d'una situació anterior, de tal forma que es doten de constància els negocis previs, als quals, així mateix, conferixen certesa i claredat, i que ha quedat determinada l'existència d'esta situació anterior, d'acord amb el que s'ha exposat al paràgraf anterior, l'òrgan judicial del qual es tracte es troba obligat a dictar una resolució condemnatòria a l'atorgament d'escriptura pública sempre que així ho haguera sol·licitat una de les parts contractants, cosa que passa en el supòsit que ens ocupa, on l'han instat els compradors de l'habitatge en qüestió, Alfred i Agatha Bathiany. Atés tot el que s'ha exposat, procedix condemnar l'entitat venedora, ço és, Hutt Bau, SL, a l'atorgament de la corresponent escriptura pública de compravenda de l'habitatge descrit en el fonament jurídic primer, ja que, segons té igualment declarat el Tribunal Suprem, entre altres, en la sentència de 15 d'abril de 1993, qualsevol dels contractants poden sol·licitar l'elevació del contracte a document públic.
  
Finalment, cal indicar que si l'entitat demandada no efectua voluntàriament la declaració de voluntat a l'emissió de la qual se l'ha condemnada a través de la present resolució, este tribunal podrà donar per emesa la declaració de voluntat a la qual ha sigut demandada l'entitat demandada de conformitat amb l'establit en l'article 708 de la LEC.
  
3. Pel que fa a les costes causades en la tramitació del present procediment, cal assenyalar que estes costes aniran a càrrec de l'entitat demandada pel fet d'haver vist rebutjades totes les seues pretensions, de conformitat amb el que disposa l'article 394.1 de la LEC, atés el fet es considera com a una oposició encara que tàcita a les pretensions de l'actor.
  
Vists els preceptes legals esmentats i els altres d'aplicació general i pertinent.
  
Decisió
  
Que amb l'estimació íntegra de la demanda interposada pel procurador Miguel Juan Llobell Perles, en nom i representació d'Alfred i Agatha Bathiany, contra l'entitat mercantil Hutt Bau, SL, condemne esta darrera a atorgar escriptura pública de compravenda de l'immoble que figura inscrit com a finca 47889, tom 1.528, llibre 654, foli 173 al Registre de la Propietat número 2 de Dénia, a favor dels actors, Alfred i Agatha Bathiany, o de la persona física o jurídica que estes designen, amb l'advertència que si no ho efectua voluntàriament es podrà donar per emesa esta declaració de voluntat. Tot això amb expressa condemna en costes de l'entitat demandada.
  
Notifiqueu esta sentència a les parts, i feu-los saber que contra esta sentència s'hi pot interposar un recurs d'apel·lació que, si escau, s'haurà d'interposar davant este mateix jutjat dins dels cinc dies següents a aquell en què es notifique esta resolució.
  
Porteu l'original al llibre de sentències.
  
Esta és la meua sentència, de la qual s'expedirà un testimoniatge per a incorporar-lo a les actuacions, que pronuncie, mane i firme; Lourdes Noverques Martínez, jutgessa titular adjunta del Jutjat de Primera Instància i Instrucció número 4 de Dénia».
  
Atés el desconeixement de l'actual domicili o residència de la part demandada, mitjançant la provisió de 28 de setembre de 2005, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència al demandat Hutt Bau, SL.
  
Dénia, 28 de setembre de 2005.- La secretària judicial: Liliana Anduix Serra.
  
Diligència
  
Dénia, 28 de setembre de 2005